Studenti Arlind Kaçirani sjell në Shkodër përvojën e shkollimit në SHBA
Fillimisht ai përfundoi studimet bachelor në New York dhe, prej dy vitesh, vazhdon studimet për doktoratë në fushën e inxhinjerisë kimike, në Universitetin e Yale-it
25 vjeçari Arlind Kaçirani është ftuar nga Universiteti i Shkodrës për një leksion të hapur në lidhje me kërkimet e tij shkencore në Universitetin e Yale-it, në SHBA. Me përfundimin e gjimnazit në qytetin e tij të lindjes, në Shkodër, Arlindi shkoi në Amerikë me një vizë studentore. Pas 5 vite studimi në New York, ai prej 2 vitesh po vazhdon studimet dhe kërkimin shkencor për të mbrojtur doktoratën në fushën e inxhinierisë kimike, në Universitetin Yale, një nga më të njohurit në Amerikë në fushën e kërkimit shkencor. “”. Studimet universitare, thotë Arlindi, nuk mund të kuptohen pa kërkimin shkencor nga ana e studentëve, pasi vetëm kështu ata mund të jenë aktivë dhe të kontribuojnë në komunitet dhe në shkencë, pas përfundimit të studimeve. “”. Jeta studentore në SHBA është e gjallë dhe interesante, thotë Arlindi, pasi krijon mundësi njohjeje me persona dhe kultura nga shumë vende të botës, me të cilët duhet gjetur gjuha e përbashkët sociale dhe shkencore, gjë që ndikon në formimin e studentit. Por, në vecanti, studimet në Amerikë i kanë krijuar mundësi për t'u njohur dhe komunikuar edhe me shumë të rinj bashkëkombas, që studiojnë në perëndim. “”. Profesorja e Universitetit të Shkodrës, Aurora Dibra, thotë se përveç një përvoje shkencore, leksioni i hapur i Arlindit sjell edhe një përvojë jetësore për të nxitur të rinjtë shqiptarë drejt studimit dhe kërkimit shkencor. Nga përvoja e studimeve në Amerikë, Arlindi thotë se edhe të rinjtë shqiptarë duhet të orientohen që herët drejt programit dhe aplikimit të shkencave matematikore, sepse nëpërmjet kompjuterizimit dhe programimit ecën e ardhmja e shkencës dhe teknologjisë.